[{"text_idx": "#000001", "text": "Mae unrhyw fyfyriwr yn gallu ceisio am le yn Neuadd Pantycelyn"}, {"text_idx": "#000002", "text": "Heno mae\u2019r cyn-fyfyriwr Jeff Smith yn dal i aros yn Neuadd Pantycelyn fel rhan o brotest yn erbyn cynllun Prifysgol Aberystwyth i gau\u2019r neuadd. Dyma lun ohono fe gyda\u2019i gyd-brotestiwr Bethan Ruth ar ben y to."}, {"text_idx": "#000004", "text": "Pan gyrhaeddais Neuadd Pantycelyn yn 2007, ro\u2019n i\u2019n di-Gymraeg a swil iawn. Dwi\u2019n dod o dde-ddwyrain Lloegr yn wreiddiol, lle na siaredir Cymraeg, ac mae gen i syndrom Asperger, sy\u2019n tarfu ar fy nealltwriaeth o sut i gymdeithasu ac ati."}, {"text_idx": "#000005", "text": "Bu hyn yn newid yn gyflym! Cymraeg yw\u2019r iaith bob dydd ym Mhantycelyn, ac ro\u2019n i\u2019n clywed e bobman \u2013 yn y coridorau, yn y Lolfa Fawr, yn y Ffreutur a mewn digwyddiadau cymdeithasol. [...]"}, {"text_idx": "#000008", "text": "Mae Daily Post yn dweud \u2018They refuse to leave the Pantycelyn Hall which is dedicated to Welsh language speakers [...]\u2019."}, {"text_idx": "#000009", "text": "Fyddai hi\u2019n fwy cywir i ddweud bod y neuadd yn \u2018gyfrwng Cymraeg\u2019 yn hytrach nag \u2018ar gyfer siaradwyr Cymraeg?\u2019"}, {"text_idx": "#000010", "text": "e.e. rwyt ti wedi dysgu Cymraeg trwy Bantycelyn a\u2019r Brifysgol ayyb. Dyna un agwedd o\u2019r neuadd sydd ddim yn amlwg i bobl."}, {"text_idx": "#000011", "text": "Pa mor hawdd yw e i berson \u2018di-Gymraeg\u2019 geisio am le yn Neuadd Pantycelyn?"}, {"text_idx": "#000014", "text": "Mae\u2019n flin gyda fi am fethu\u2019r protest. Pob lwc i chi a\u2019r ymgyrch."}, {"text_idx": "#000016", "text": "Roedd y Daily Post yn gywir yn yr ystyr bod pobl yn gadael Pantycelyn fel siaradwyr Cymraeg."}, {"text_idx": "#000022", "text": "Mae bygythiadau gan Prifysgol Aberystwyth i gau Neuadd Pantycelyn, Neuadd Cymraeg y Brifysgol, wedi cael ymateb ffyrnig. Islaw, dwi\u2019n manylu ar fy mhrofiad i o fyw ym Mhantycelyn er mwyn dangos pwysigrwydd y Neuadd."}, {"text_idx": "#000023", "text": "Bu hyn yn newid yn gyflym! Cymraeg yw\u2019r iaith bob dydd ym Mhantycelyn, ac ro\u2019n i\u2019n clywed e bobman \u2013 yn y coridorau, yn y Lolfa Fawr, yn y Ffreutur a mewn digwyddiadau cymdeithasol. Des i nabod lawer o bobl: mae\u2019r ffurfweddiad yr adeilad, gyda choridorau agored ac ystafelloedd cymunedol, yn hwyluso cymdeithasu, ac yn hytrach na byw mewn fflat ble fyddai\u2019n nabod efallai pump o bobl eraill, ces i gyfle gwych i fyw mewn cymuned bywiog o dros 200 o bobl. Roedd hynny\u2019n profiad addysgol hefyd \u2013 des yn ffrindiau gyda phobl o bob ran o Gymru a thu hwnt, gydag amrwyiaeth helaeth o brofiadau, acenion a thafodiaethau. Dyma Cymru o dan un to\u0302!"}, {"text_idx": "#000024", "text": "Mae\u2019r ffurfweddiad y Neuadd hefyd yn hybu gweithgareddau, fel Corau, grwpiau eisteddfotol, Cymdeithas Taliesin (llenyddiaeth Cymraeg) a llawer mwy. Mae lleoli\u2019r rhain yn yr un adeilad a\u2019r llety yn arwain at llawer iawn yn mynychu\u2019r fath cymdeithasau: mae dros 100 o fyfyrwyr yn y Co\u0302r Mawr yn aml. O fy safbwynt i fy hunan, bues yn cerdded heibio\u2019r stafelloedd lle oedd y rhain yn digwydd, a nes i ymuno a\u0302 llawer ohonyn nhw wedyn. Felly, dyma fi\u2019n dysgu lawer am ddiwylliant Cymru, rhywbeth fyse fi fyth yn cael dysgu fel rhan o fy nghwrs academaidd."}, {"text_idx": "#000025", "text": "Dw i ddim yn unig yn y fath bethau. Mae llawer o fyfyrwyr wedi dod i Bantycelyn o gefndir di-Gymraeg ac yno wedi gadael y Neuadd yn rhugl yn y Gymraeg. I lawer o Gymry hyd yn oed, sydd wedi dysgu\u2019r Gymraeg yn yr ysgol, mae byw ym Mhantycelyn yw eu profiad gyntaf o\u2019r Gymraeg fel iaith fyw, dydd i ddydd. Yn Rali Fawr Pantycelyn, a gynhaliwyd yn mis Chwefror 2014, bu Adam Price yn ymhelaethu ar sut naeth ei frawd ddod i Bantycelyn a dysgu Cymraeg, gan ddweud bod hynny wedi ysbrydoli fe hefyd i ddysgu\u2019r Gymraeg. Dychmyga pa mor wahanol fyddai gwleidyddiaeth Plaid Cymru pe tasai rywun mor ddylanwadol ag Adam Price ddim wedi dysgu Cymraeg! Mae\u2019r Neuadd wedi newid llawer o fywydau, gan gynnwys iaith, diwylliant ac hwyluso cymdeithasu ac annog pobl i gymryd rhan."}, {"text_idx": "#000026", "text": "Mae Pantycelyn wedi newid fy mywyd yn llwyr, ac wedi agor llawer o ddrysau i mi. Ac yn wir, dyna beth yw addysg. Dw i wedi dysgu gymaint \u2013 Y Gymraeg, y diwylliant Cymreig, sgiliau cymdeithasol \u2013 nad oedd gennyf cyfle i ddysgu (o leiaf i lefel uchel) fel rhan o fy nghwrs yn y Brifysgol. Dyma efallai\u2019r swyddogaeth mwyaf mae prifysgol yn gallu cyflawni: darparu\u2019r fath addysg drwy brofiadau, drwy\u2019r ochr llety, ochr yn ochr gyda\u2019r darpariaeth academaidd safonol."}, {"text_idx": "#000027", "text": "Mae\u2019r Brifysgol yn gorfod rhoi ystyriaeth arbennig i\u2019r Gymraeg, o dan ei siarter frenhinol (4.5):"}, {"text_idx": "#000028", "text": "\u201crhoi sylw arbennig, gan weithredu ar ei phen ei hun neu ar y cyd ag eraill, i anghenion addysgol Cymru, gyda golwg ar yr iaith Gymraeg a diwylliant, datblygiad economaidd a thraddodiadau cymdeithasol Cymru.\u201d"}, {"text_idx": "#000029", "text": "Mae\u2019r Brifysgol hefyd yn dweud eu bod yn awyddus i denu mwy o fyfyrwyr o Gymru i\u2019r Brifysgol."}, {"text_idx": "#000030", "text": "Mae Pantycelyn yn cyflawni\u2019r amcanion yma fel y mae! Mae\u2019n darparu profiad addysgol o\u2019r Gymraeg ni cheir un rhywle arall yn y byd; mae\u2019n Neuadd enwog ac eiconig sydd yn tenu darpar-fyfyrwyr o draws Cymru i\u2019r Brifysgol. Yn aml, dydy darpar-fyfyrwyr Cymraeg eu hiaith ddim yn so\u0302n am mynd i Aberystwyth, mae\u2019n nhw\u2019n so\u0302n am mynd i Bantycelyn. Dyma sy\u2019n dangos pa mor pwerus o arf recriwtio a marchnata yw Neuadd Pantycelyn. Hefyd, mae gan y Brifysgol cyfrifoldebau arbennig, fel yr unig Prifysgol sydd yng nghanol Cymru, ddim yn bell o\u2019r ffin rhwng gogledd a de, ac fel y Brifysgol gyntaf yng Nghymru, i gynnal a chadw\u2019r iaith Gymraeg yn y Brifysgol a\u2019r genedl. Felly pe fyddai Prifysgol Aberystwyth yn cau Neuadd Pantycelyn, byddan nhw\u2019n tanseilio\u2019u strategaethau eu hunain ac wfftio eu cyfrifoldebau."}, {"text_idx": "#000031", "text": "Beth sydd angen ei wneud felly? Cydnabyddir bod angen gwaith adnewyddu mawr ar Bantycelyn, er enghraifft y to\u0302 a\u2019r ffenestri, tra\u2019n cadw\u2019r strwythur a chymeriad sydd yn wneud yr adeilad yn hwb i\u2019r iaith a diwylliant Cymraeg. Mae\u2019r Neuadd yn haeddu\u2019r fath buddsoddiad, gan bod hyd yn oed awdurdodau\u2019r Brifysgol yn cyfaddef bod diffyg buddsoddiad yn y Neuadd wedi bod ers blynyddoedd. Felly mae angen gosod amserlen pendant i wneud y gwaith yma. Tan hynny, mae angen cadw\u2019r Neuadd ar agor, i sicrhau na chollir y cymuned arbennig sydd ynddi."}, {"text_idx": "#000032", "text": "Fel hyn, mae\u2019r Brifysgol yn gallu gweithio tuag at gyflawni ei hamcanion a\u2019i chyfrifoldebau, ac mae pobl fel fi\u2019n gallu cael profiad anhygoel. Hyd nes bod hynny\u2019n digwydd, mae\u2019r brwydr Pantycelyn yn parhau."}, {"text_idx": "#000034", "text": "Rydym wedi gofyn i bobl gwahanol am eu hatgofion o John Bwlchllan a fu farw yr wythnos hon. Yn ogystal ag atgofion mae detholiad o ddyfyniadau sy\u2019n dod o\u2019r cyfryngau cymdeithasol \u2013 gyda chaniatad yr awduron."}, {"text_idx": "#000037", "text": "Fe\u2019u gweli di nhw\u2019n aml, heb sylwi:\ny dynion sy\u2019n llwyd fel ffenestri arosfannau bysiau,\nac sy\u2019n crwydro\u2019r ddinas \u2013 o fainc i dy\u0302 teras\ni gornel siop lyfrau \u2013 gan afael mewn bagiau plastig."}, {"text_idx": "#000041", "text": "Atgofion am rannu sawl peint gyda John yn y Cwps, Aberystwyth, sydd gen i yn bennaf, ac mi fyddai\u2019r nosweithiau hynny yn arbennig o hwylus petai Hywel Teifi yn digwydd bod yn ymchwilio yn y Llyfrgell Genedlaethol, neu Phil Williams wedi bod yn ymarfer ei sax fyny\u2019r grisiau gyda\u2019r band cymunedol JazzWorks."}, {"text_idx": "#000042", "text": "Am Gymro \u2018cenedlaethol\u2019 roedd John yn wahannol i Hywel am nad oedd yn gapelwr na ganddo ddiddoreb mewn chwaraeon, ac yn wahannol i Phil am nad oedd cerddoriaeth o fawr bwys iddo ychwaith. Roedd John yn unigryw."}, {"text_idx": "#000044", "text": "Hanesydd oedd John Davies wrth ei alwad a\u2019i alwedigath. Fel noda fy nhad Gareth Williams sydd a\u0302 meddwl uchel iawn o John Bwlchllan, roedd John yn anarferol o gyffyrddus wrth ddelio gyda cymlethdodau tir ddaliadaeth, rhenti, prydlesi, morgeisi a\u2019r manylion dyrus cyfreithiol ac economaidd. Dyna hanfod ei lyfr ar Gaerdydd a\u2019r Butes ac hefyd ei waith ar fachlud y meistri tir ganrif yn o\u0302l."}, {"text_idx": "#000047", "text": "Gyda Janet ei wraig wrth gwrs yn dod o Flaenau Gwent roedd e wastad yn cyffroi pan fyddai Sioned fy ngwraig yn ei atgoffa bod hithau yn dod o Rhymni. Creodd stori genedlaethol amgen i\u2019r un Llafuraidd. Ond stori genedlaethol oedd hon a osodai profiad mwyafrif y Cymry yn ei chanol. Dyna, i\u2019m tyb i, ei gyfraniad arhosol."}, {"text_idx": "#000048", "text": "Teimlo gwacter wrth feddwl bod Dr John Davies wedi marw. Roedd wastad yn barod iawn i siarad a rhannu ei wybodaeth efo fi pan oeddwn yn ei ffonio i holi am rhyw bwynt ar gyfer un o fy erthyglau. Roeddwn am ei holi am awgrymiadau i fy llyfr nesa ar faner Cymru, ond mae\u2019n rhy hwyr bellach. Roedd yn esiampl o academydd democrataidd yn hael ei wybodaeth."}, {"text_idx": "#000052", "text": "Gyda thristwch mawr y clywais i\u2019r newyddion p\u2019nawn ddoe am farwolaeth Dr John Davies. Roedd yn ddyn a wnaeth gyfraniad aruthrol i\u2019r iaith Gymraeg, gan gynnwys ym maes darlledu."}, {"text_idx": "#000053", "text": "Dwi\u2019n cofio cwrdd ag e gyntaf ar gyfer rhaglen gelf i Radio Cymru yn ei fflat ger tafarn y Cw\u0302ps yn Aberystwyth. Roedd yn wybodus, yn ddifyr ac yn annwyl tu hwnt \u2013 roedd hi wastad yn wefr i\u2019w groesawu i swyddfa Radio Cymru, ar bob achlysur."}, {"text_idx": "#000058", "text": "Cefais y fraint o gwrdd a\u0302 Dr. John ym mis Mehefin y llynedd yn nathliad pen-blwydd Undeb Myfyrwyr Cymraeg Aberystwyth yn 40 oed. Roedd Neuadd Pantycelyn hefyd yn dathlu 40 mlynedd ers ei sefydlu fel Neuadd Gymraeg y flwyddyn honno a chawsom ginio mawr yng nghwmni cyn-lywyddion UMCA a chyn-wardeniaid Pantycelyn."}, {"text_idx": "#000059", "text": "Roedd hi\u2019n hynod o bwysig bod ef yno gyda ni\u2019n dathlu, fe wedi\u2019r cwbl oedd wedi sicrhau llwyddiant Pantycelyn fel neuadd Gymraeg. Roedd e\u2019n rhan fawr o\u2019r frwydr i sefydlu\u2019r neuadd fel un i fyfyrwyr Cymraeg ers y cychwyn cyntaf a thrwy ei ro\u0302l fel prif warden y neuadd am dros ddeunaw mlynedd, creodd y diwylliant a\u2019r teimlad o gymuned glos hynny sy\u2019n perthyn i\u2019r neuadd hyd heddiw."}, {"text_idx": "#000061", "text": "Ar noson y dathlu, dyma wahodd Dr. John i ddweud ychydig o eiriau a dyma ei ddawn o siarad yn dod yn fyw i\u2019r ystafell unwaith eto. Ni wnai fyth anghofio\u2019r teimlad o\u2019i glywed e\u2019n siarad mor dyner ond eto\u2019n mor angerddol am ei gyfnod ym Mhantycelyn. Y gymuned oedd wedi bod yn rhan mor bwysig o\u2019i fywyd, ac yn o\u0302l ef, oedd wedi rhoi\u2019r hyder a\u2019r ysbryd iddo orffen ei gampwaith, Hanes Cymru. Llenwyd yr ystafell ag emosiwn ac roedd lwmp yng ngwddf sawl un ohonom."}, {"text_idx": "#000062", "text": "Roedd yn ffrind ac yn arwr i gymaint ac roedd ei gyfraniad i Gymru gyfan yn anferth."}, {"text_idx": "#000063", "text": "Mi ddudodd John Davies fod o di ystyried rhoi\u2019r gorau i sgwennu Hanes Cymru ar o\u0302l siom refferendwm \u201979 am fod o\u2019n ofni nad oedd Cymru\u2019n haeddiannol o\u2019i hanes ei hun. Diolch byth fod o di dyfalbarhau. Amhosib mesur ei gyfraniad. Cydymdeimladau dwysaf i\u2019r teulu ac i\u2019w gydnabod."}, {"text_idx": "#000064", "text": "Atgofion melys o\u2019r cyfleoedd ges i siarad gyda John Davies. Rwy\u2019n cofio fe\u2019n so\u0302n wrtha i mewn cwis cell Caerdydd am yr ape\u0302l ariannol a fuodd e\u2019n trefnu er mwyn talu am brotest gyntaf y Gymdeithas yn Aber yn 1963. Cafodd e siec yn o\u0302l i\u2019w gyfeiriad yn Nhrelluest gan Saunders Lewis gyda chyfraniad o \u00a320 at y costau. Yn rhyfedd oll, roedd Saunders wedi gwneud ei daliad i\u2019r \u201cThe Welsh Language Society\u201d \u2013 gan iddo sgwennu\u2019r siec yn uniaith Saesneg."}, {"text_idx": "#000066", "text": "Yr hyn lwyddodd John Davies i\u2019w gyflawni oedd i wneud Hanes Cymru yn rhywbeth poblogaidd, yn perthyn i\u2019r werin bobl yn ogystal a\u0302\u2019r ysgolheigion a myfyrwyr, a peth da yw hynny. Pa werth i\u2019r Hanes onibai fod trwch y boblogaeth yn cael manteisio ar y cyfle i ddeallt mwy am pwy ydyn nhw a lle mae nhw\u2019n byw. Edrychaf ar John Davies fel athrylith o\u2019r un angerdd, ysbryd ac o\u2019r un brethyn a Hywel Teifi \u2013 yn gallu cyfathrebu gyda phawb a ddim ofn dweud eu dweud. Amlygir y parodrwydd yma i gyfathrebu yn y ffaith fod John Davies yn barod i wneud \u2018gig\u2019 yng Ngw\u0302yl Arall tu allan i furiau saff y sefydliadau ysgolheigaidd. Bydd colled!"}, {"text_idx": "#000070", "text": "Chwoant yn cyhoeddi amserlen llawn ar gyfer gw\u0302yl Cymru-Llydaw yng Nghaerdydd"}, {"text_idx": "#000073", "text": "BTS yn dod a'u themau tywyll i bop De Corea"}, {"text_idx": "#000081", "text": "Cynlluniau gwenwynig canol Caerdydd: mae dinas well yn bosibl"}]